நையோபியம்(V) ஈத்தாக்சைடு

நையோபியம்(V) ஈத்தாக்சைடு (Niobium(V) ethoxide) என்பது Nb₂(OC₂H₅)₁₀ என்ற மூலக்கூற்று வாய்பாட்டைக் கொண்ட ஒரு உலோகக்கரிமச் சேர்மமாகும். நிறமற்ற திரவமாகக் காணப்படுகிறது. சில கரிமக் கரைப்பான்களில் கரைகிறது. ஆனால் எளிதில் நீராற்பகுப்பு அடையும்.W. M. Haynes. CRC Handbook of Chemistry and Physics, 93rd Edition. Physical Constants of Inorganic Compounds. முக்கியமாக நையோபியம் ஆக்சைடுகளைக் கொண்ட பொருட்களை உருவாக்க உதவும் சிறிய மூலக்கூறுகளிலிருந்து திடப் பொருட்களை உற்பத்தி செய்வதற்கான முறையான திண்ம-கூழ்ம செயல்முறையில்  பயன்படுத்தப்படுகிறது.

கட்டமைப்பு
உலோக ஆல்காக்சைடுகள் அரிதாகவே ஒற்றைப்படி கட்டமைப்புகளை ஏற்றுக்கொள்கின்றன.  நியோபியம்(V) ஈத்தாக்சைடும் இதற்கு விதிவிலக்கல்ல. ஆரம்பகால ஆய்வுகள், நையோபியம்  ஆல்காக்சைடுகள் கரைசலில் இருபடிமங்களாகக் குவிகின்றன என்பதை நிலைநாட்டின. அதன்பின்னர் செய்யப்பட்ட படிகவியல் பகுப்பாய்வுகள், நையோபியத்தின் மெத்தாக்சைடு மற்றும் ஐசோபுரோப்பாக்சைடுகள் இரு-எண்முகி அமைப்புகளை ஏற்றுக்கொள்கின்றன என்பதை உறுதிப்படுத்தின. வடிவியல் கண்ணோட்டத்தில், கரைசலில் உள்ள Nb₂(OEt)₁₀ மூலக்கூறின் பத்து ஈத்தாக்சைடு ஈந்தணைவி ஆக்சிசன் அணுக்கள், அவற்றின் மையங்களில் இரண்டு நையோபியம் அணுக்கள் அமைந்திருக்கும் ஒரு பொதுவான விளிம்பைப் பகிர்ந்து கொள்ளும் இரண்டு எண்முக வடிவங்களை உருவாக்குகின்றன. பிணைப்பு நோக்கில் பார்க்கும்போது, ​​ஒவ்வொரு நையோபியம் மையமும் நான்கு ஒற்றைப்பல் ஈனி மற்றும் இரண்டு பாலமாகச் செயல்படும் ஈத்தாக்சைடு ஈனிகளால் எண்முக வடிவில் சூழப்பட்டுள்ளது. பாலமாகச் செயல்படும் ஈத்தாக்சைடு அயனிகளின் ஆக்சிசன் அணுக்கள் ஒவ்வொன்றும் இரண்டு நையோபியம்  மையங்களுடனும் பிணைக்கப்பட்டுள்ளன. மேலும் இந்த இரண்டு ஈனிகளும் ஒருங்கிணைப்பு கோளத்திற்குள் ஒன்றுக்கொன்று ஓரேபக்க நிலையில் அமைந்துள்ளன. பெரும்பாலான நோக்கங்களுக்காக எளிமைப்படுத்தப்பட்ட மூலக்கூற்று வாய்ப்பாடு பொதுவாகப் பயன்படுத்தப்பட்டாலும், [(EtO)4Nb(μ-OEt)]2 என்ற வாய்ப்பாடு இந்த இருபடி அமைப்பை இன்னும் விரிவாகக் குறிக்கிறது.

தயாரிப்பு
நையோபியம் பெண்டாகுளோரைடிலிருந்து உப்பு பரிமாற்ற வினை மூலம் நையோபியம்(V) ஈத்தாக்சைடு தயாரிக்கப்படுகிறது.(Et = C2H5):

10 NaOEt  +  Nb2Cl10   →   Nb2(OC2H5)10  +  10 NaCl

வினைகள்
நையோபியம் ஆல்காக்சைடுகளின் மிக முக்கியமான வினை, அவை நீராற்பகுப்புக்கு உட்பட்டு நையோபியம் ஆக்சைடுகளின் படலங்களையும் கூழ்மங்களையும் உருவாக்குவதாகும்.U. Schubert "Sol–Gel Processing of Metal Compounds" Comprehensive Coordination Chemistry II 2003, Pages 629–656  Volume 7.  இந்த வினைகள் சிக்கலானவை என்றாலும், அவற்றை இந்த எளிமைப்படுத்தப்பட்ட சமன்பாட்டின் மூலம் விவரிக்கலாம்:

Nb2(OC2H5)10  +   5 H2O   →   Nb2O5  +  10 HOEt

Nb(OC2H5)5- சேர்மத்தின் வெப்பச் சிதைவு 325 – 350 °செல்சியசு வெப்பநிலைக்கு மேல் தொடங்குகிறது. வெளியிடப்படும் எத்தனால் மற்றும் ஈத்தேன் ஆகியவற்றின் அளவு அதிகரிப்பதன் மூலம் இதை தர மேலாண்மை அமைப்பு கருவியைக் கொண்டு கவனிக்கலாம். அணு அடுக்குப் படிதல் அல்லது வேதி ஆவிப் படிதல் செயல்முறையைத் தொடர்ந்து வெளியிடப்படும் சிதைவுப் பொருட்கள் டை எத்தில் ஈதர், C2H5OC2H5 மற்றும் நையோபியம்(V) ஆக்சைடு ஆகியனவாகும். இந்தச் சிதைவு வினையை பின்வருமாறு சுருக்கமாகக் கூறலாம்:

Nb2(OC2H5)10   → Nb2O5 + 5 O(C2H5)2

மேற்கோள்கள்

பகுப்பு:நையோபியம்(V) சேர்மங்கள்
பகுப்பு:ஈத்தாக்சைடுகள்